ຜູ້​ບໍ​ລິ​ຫານ​ໃຫຍ່ ຮົງ​ກົງ ຍ່າງ​ອອກ​ຈາກ ສະ​ພາ​ນິ​ຕິ​ບັນ​ຍັດ ທ່າມ​ກາງການ​ລົບ​ກວນ
ນີ້​ແມ່ນ​ໂອ​ກາດ ​ຂອງ​ຜູ້​ບໍ​ລິ​ຫານ​ໃຫຍ່ ທ່ານ​ນາງ ແຄ​ຣີ ແລມ ທີ່​ຈະ​ບັນ​ເທົາ ຄວາມ​ໂມ​ໂຫ​ ຂອງ ຮົງ​ກົງ ຫຼັງ​ຈາກ​ການ​ປະ​ທ້ວງ​ຕໍ່​ຕ້ານ​ລັດ​ຖະ​ບານ ​ດົນ​ສີ່​ເດືອນ.
ການລົບກວນຈາກບັນດານັກການເມືອງຝ່າຍຄ້ານ ໄດ້ບັງຄັບໃນຜູ້ບໍລິຫານໃຫຍ່ເກາະ ຮົງກົງ ທ່ານນາງ ແຄຣີ ແລມ ຕ້ອງຕັດຫຍໍ້ການອ່ານຄຳປາໄສປະຈຳປີ ກ່ຽວກັບ ນະໂຍບາຍຂອງທ່ານນາງໃນວັນພຸດທີ່ຜ່ານມາ ແຕ່ກົງກັນຂ້າມ ທ່ານນາງໄດ້ກ່າວໃນວິດີທີ່ຖືກອັດເອົາ ແລະ ໃນນັ້ນ ທ່ານນາງຍັງຄົງຮັກການຢືນຢັດທີ່ແຂງແກ່ນ ຕໍ່ການປະທ້ວງຕໍ່ຕ້ານ ປັກກິ່ງ ທີ່ໄດ້ກໍ່ກວນເມືອງດັ່ງກ່າວສີ່ເດືອນລຽນຕິດ ນັກຂ່າວຂອງວີໂອເອ ອານິຕາ ພາວແວລ ມີລາຍງານຈາກ ຮົງກົງ, ພ້ອມກັບການລາຍງານຈາກ ບຣາຍອັນ ແພດເດັນ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ນີ້ແມ່ນໂອກາດຂອງຜູ້ບໍລິຫານໃຫຍ່ ທ່ານນາງ ແຄຣີ ແລມ ທີ່ຈະບັນເທົາ ຄວາມໂມໂຫຂອງ ຮົງກົງ ຫຼັງຈາກການປະທ້ວງຕໍ່ຕ້ານລັດຖະບານດົນສີ່ເດືອນ ແຕ່ທ່ານນາງກໍບໍ່ໄດ້ຮັບໂອກາດນັ້ນ ບັນດາສະມາຊິກຝ່າຍຄ້ານໄດ້ຮ້ອງໃສ່ທ່ານນາງ ແລມ ພາຍຫຼັງທີ່ໄດ້ອ່ານຄຳປາໄສ ກ່ຽວກັບ ນະໂຍບາຍຂອງທ່ານນາງພຽງສອງສາມແຖວ, ຈົນເຮັດໃຫ້ທ່ານນາງຕ້ອງຢຸດການຖ່າຍທອດສົດ ແລະ ອອກວິດີໂອການກ່າວຄຳປາໄສທີ່ອັດເອົາແທນ ໃນຄຳປາໄສທີ່ຍາວຂອງທ່ານນາງນັ້ນ, ທ່ານນາງໄດ້ກ່າວຢ່າງຈະແຈ້ງ ກ່ຽວກັບ ສິ່ງນຶ່ງຄື ເຮົາຈະບໍ່ຍອມໃຫ້ມີການກະທຳຕ່າງໆ ທີ່ສະໜັບສະໜູນອິດສະຫຼະພາບຂອງ ຮົງກົງ ຄວາມເຊື່ອໝັ້ນຂອງຜູ້ປະທ້ວງແມ່ນໜັກແໜ້ນໃນທຳນອງດຽວກັນ ເປັນເວລາສີ່ເດືອນ, ເຂົາເຈົ້າໄດ້ອອກໄປຢູ່ຖະໜົນ ເພື່ອປະທ້ວງສິ່ງທີ່ເຂົາເຈົ້າເວົ້າວ່າ ເປັນການບີບຮັດຂອງ ປັກກິ່ງ ຕໍ່ສູນກາງດ້ານເສດຖະກິດແຫ່ງນີ້ ເຂົາເຈົ້າໄດ້ຮຽກຮ້ອງຫ້າຢ່າງ, ລວມມີການລົງຄະແນນສຽງທົ່ວໄປ, ການສືບສວນສອບສວນການໃຊ້ຄວາມຮຸນແຮງຂອງຕຳຫຼວດ, ໃຫ້ອະໄພຍະໂທດສຳລັບຜູ້ປະທ້ວງ ແລະ ການຖອນທັງໝົດຂອງສິ່ງທີ່ໄດ້ກໍ່ໃຫ້ເກີດການປະທ້ວງນັບຕັ້ງແຕ່ຕົ້ນປີນີ້ຄື ຮ່າງກົດໝາຍສົ່ງຜູ້ຮ້າຍຂ້າມແດນ ທີ່ຕອນນີ້ໄດ້ຖືກຖອນໄປແລ້ວ ເຊິ່ງຈະອະນຸຍາດໃຫ້ ຈີນ ແຜ່ນດິນໃຫຍ່ ດຳເນີນຄະດີປະຊາຊົນທີ່ຖືກຈັບໃນ ຮົງກົງ ຜູ້ປະທ້ວງເວົ້າວ່າ ທ່ານນາງ ແລມ ແມ່ນສ່ວນນຶ່ງຂອງບັນຫາ ເຂົາເຈົ້າເວົ້າວ່າ “ລາວຕ້ອງລາອອກ ເພາະວ່ານັບຕັ້ງແຕ່ລາວໄດ້ເຮັດຜິດຄຳສັນຍາຕະຫຼອດມາ, ອັດຕາການສະໜັບສະໜູນຂອງລາວແມ່ນບໍ່ຮອດ 25 ເປີເຊັນ ແຕ່ກົງກັນຂ້າມ, ຜູ້ປະທ້ວງໄດ້ພະຍາຍາມຂໍຄວາມຊ່ວຍເຫຼືອທີ່ຢູ່ນອກເໜືອເມືອງດັ່ງກ່າວ ໃນວັນອັງຄານທີ່ຜ່ານມາ ສະພາຕ່ຳ ສະຫະລັດ ໄດ້ຮັບຜ່ານກົດໝາຍສະບັບນຶ່ງຢ່າງເປັນເອກະສັນ ທີ່ຈະອະນຸຍາດໃຫ້ ສະຫະລັດ ທຳການກົດດັນຕໍ່ບັນດາເຈົ້າໜ້າທີ່ຫຼາຍຍິ່ງຂຶ້ນ ຜູ້ທີ່ຖືກພິຈາລະນາວ່າເປັນໄພຂົ່ມຂູ່ຕໍ່ການປົກຄອງຕົນເອງຂອງ ຮົງກົງ ການລົງຄະແນນສຽງນັ້ນແມ່ນໄດ້ຖືກສະເຫຼີມສະຫຼອງຢ່າງໃຫຍ່ໃນ ຮົງກົງ, ດ້ວຍປະຊາຊົນຫຼາຍພັນຄົນໄດ້ພາກັນໄປເຕົ້າໂຮມກັນຢູ່ຈະຕຸລັດແຫ່ງນຶ່ງ ເພື່ອສະແດງການສະໜັບສະໜູນ ຜູ້ອາໄສຢູ່ ຮົງກົງ ໄດ້ກ່າວວ່າ “ຂ້າພະເຈົ້າຮູ້ສຶກດີໃຈ ແລະ ຂອບໃຈຄົນອາເມຣິກັນທຸກຄົນ ສຳລັບການຊ່ວຍເຫຼືອທຸກຢ່າງຂອງເຂົາເຈົ້າຕໍ່ ຮົງກົງ ແລະ ສະໜັບສະໜູນປະຊາຊົນ ຮົງກົງ ພວກເຮົາດີໃຈທີ່ໄດ້ເຫັນແນວນັ້ນ ແລະ ພວກເຮົາຕ້ອງການການສະໜັບສະໜູນຈາກທົ່ວໂລກ ເພາະວ່າພວກເຮົາກຳລັງປະເຊີນກັບລັດຖະບານ ທີ່ຂ້າພະເຈົ້າບໍ່ຮູ້ຈັກຊິອະທິບາຍ ລັດຖະບານຈີນຂອງພວກເຮົາ ” ສະມາຊິກສະພາທີ່ສະໜັບສະໜູນ ປັກກິ່ງ ແມ່ນບໍ່ເຫັນດີນຳ ທ່ານ ສຕາຣີ ລີ ຈາກພັກພັນທະມິດເພື່ອການປັບປຸງ ແລະ ຄວາມກ້າວໜ້າຂອງ ຮົງກົງ ໄດ້ກ່າວວ່າ “ນີ້ແມ່ນການແຊກແຊງຂອງຕ່າງປະເທດ ພວກເຮົາຍັງໄດ້ຮຽກຮ້ອງໃຫ້ລັດຖະບານ ສະຫະລັດ ຢຸດການແຊກແຊງໃນບັນຫາຂອງ ຮົງກົງ ” ຮົງກົງ ໄດ້ເປັນອັນຍະມະນີແຫ່ງເອເຊຍມາເປັນເວລາດົນນານ ສຳລັບຄວາມອຸດົມສົມບູນຂອງຊີວິດວັດທະນະທຳ ແລະ ໂອກາດໃນການຄ້າຂາຍ ແຕ່ການປະທ້ວງໄດ້ປ່ຽນແປງມັນ, ໂດຍຄວາມບໍ່ສະຫງົບໄດ້ສ້າງຄວາມເສຍຫາຍໃຫ້ເມືອງດັ່ງກ່າວ ແລະ ຜູ້ປະທ້ວງກໍໄດ້ຕັ້ງຄຳຖາມທີ່ຍາກໆ ກ່ຽວກັບ ການນຳພາທີ່ຖືກໂຈມຕີຍິ່ງຂຶ້ນນັ້ນ ເພີ່ມໃສ່ຄຳຖາມທີ່ທ່ານນາງ ແລມ ໄດ້ຖາມໃນຄຳປາໄສຂອງທ່ານນາງ, ເຊິ່ງ ມັນໄດ້ຢູ່ໃນຄວາມຄິດຂອງທຸກຄົນຢູ່ທີ່ນີ້ນັ້ນ, ແມ່ນສາມາດໄດ້ຍິນຈາກຖະໜົນຫາ “ກຳແພງເລັນນັອນ” ທີ່ມີສີສັນຂອງຜູ້ປະທ້ວງ ທ່ານນາງໄດ້ຖາມວ່າ ຮົງກົງ ຈະກັບຄືນມາເປັນຄືເກົ່າໄດ້ຢູ່ບໍ? ຮົງກົງ ຍັງແມ່ນບ່ອນທີ່ຍັງສາມາດອາໄສຢູ່ຢ່າງສະຫງົບຢູ່ບໍ? Pro-Beijing lawmakers disagree